Държавен вестник, бр. 79, 2013 г., стр. 13

БРОЙ  79	
Д Ъ Р Ж А В Е Н  В Е С Т Н И К 	
СТР.  13  
11. дава становища по законосъобразността 
на пълномощните за участие на представи­
телите на държавата в общите събрания на 
търговските дружества, в които министърът 
упражнява правата на държавата като съдруж­
ник или акционер, съобразно отрасловата си 
компетентност;
12. дава становища по законосъобраз­
ността на процедури по реда на Закона за 
обществените поръчки, Закона за държавната 
собственост, Закона за държавния служител, 
Кодекса на труда, Закона за достъп до об­
ществена информация и други, провеждани 
в министерството;
13. участва в провеждането на обществени 
поръчки, като:
а) следи и отговаря за спазването на про­
цедурните правила и срокове по отношение 
на изпращане на информация до Регистъра 
към Агенцията по обществени поръчки, вклю­
чително по отношение на възстановяване на 
гаранциите за участие в процедурите;
б) изпраща, включително по електронен 
път, до изпълнителния директор на Агенцията 
по обществени поръчки информацията по 
чл. 5 от Правилника за прилагане на Закона 
за обществените поръчки с изключение на 
информацията за изпълнените и прекратените 
договори за обществени поръчки;
14. дава становища и предложения във 
връзка с решаването на правни проблеми, 
свързани със: лицензионната и регистрацион­
ната дейност от отрасловата компетентност на 
министерството; предоставянето на концесии 
и разрешения за търсене и/или проучване 
на подземни богатства; договорите за фи­
нансиране на иновационни и инвестиционни 
проекти и съгласуването на тези договори, 
включително свързаните с тях договори за 
ипотека и особен залог;
15. участва в изготвянето на договорите 
по Закона за насърчаване на инвестициите 
и правилника за прилагането му; 
16. подпомага дирекция „Бизнес среда и 
политика за малките и средните предприятия“ 
при изпълнение на инициативи в областта на 
по-доброто регулиране и при подготовката на 
конкретни предложения за отпадането и/или 
облекчаването на съществуващи администра­
тивни режими.
Чл. 21. Дирекция „Връзки с обществеността 
и протокол“:
1. организира разработването на Комуни­
кационна стратегия на министерството, която 
включва план за представяне на политиките 
по ресори – икономика, енергетика, туризъм, 
изграждане и поддържане на институционална 
идентичност на ведомството и на имиджа на 
министъра, заместник-министрите, представи­
телите на политическия кабинет и експерт­
ния екип на министерството, определен за 
публично медийно представяне;
2. осигурява провеждането на информа­
ционната политика на министерството, като:
а) организира достъпа до информацията 
в съответствие с конституционните права на 
гражданите при спазване на Закона за достъп 
до обществена информация; 
б) информира обществеността за полити­
ката на министерството и за осъществяваните 
от него програми и дейности;
в) осъществява методическо ръководство 
и координация на връзките на администра­
тивните структури към министерството с 
обществеността, като организира публичните 
изяви на служителите на министерството, 
включително медийни;
г) предлага извършване на проучвания и 
анализ на общественото мнение с цел пла­
ниране на адекватна медийна стратегия в 
помощ на настоящи или предстоящи решения 
и политики на министерството;
д) всекидневно поддържа и осъвременява 
страницата на министерството в интернет, като 
публикува текуща информация на български 
и на английски език;
е) отговаря за медийния мониторинг по 
теми, свързани с дейността на министерството;
3. подготвя съвместно с парламентарния 
секретар отговорите на министъра на въпро­
си и питания в рамките на парламентарния 
контрол в Народното събрание;
4. работи в координация с дирекция „Дър­
жавен протокол“ на Министерството на външ­
ните работи за държавни посещения, както 
и със звената за връзки с обществеността и 
протокол в администрацията на Президента, 
с дирекция „Правителствена информационна 
служба“ на Министерския съвет и на другите 
министерства и ведомства;
5. осъществява контакти с посолствата 
на чужди държави в Република България 
и с представителствата на водещи фирми и 
финансови институции за уреждане на про­
токолни и делови срещи с ръководството на 
министерството;
6. съдейства на началника на кабинета при 
изготвяне програмата на министъра, на него­
вите заместници и на главния секретар при 
официални и работни посещения в чужбина 
и в страната, както и на официални гости 
на министъра, на неговите заместници и на 
главния секретар;
7. осигурява в координация с дирекция 
„Правителствен протокол“ на Министерския 
съвет протоколно задграничните командиров­
ки на министъра, включително визи, резер­
вации, настаняване, транспортни схеми и др.;